
ANEKSI 1
TERMAT E REFERENCËS
Pozicioni:
Facilitator/e i/e takimeve të Rrjetit të Partneritetit Lokal (LPN)
Projekti:
Qendra e Aktivizimit të NEET (JAPFP) - Fuqizimi i të Rinjve përmes Rrjetit të Partneriteteve Lokale në Shkodër 
Vendndodhja
Shkodër
Kohëzgjatja e angazhimit
janar - dhjetor 2026

· Sfondi i projektit
Projekti "Qendra e Aktivizimit të NEET (JAPFP) - Fuqizimi i të Rinjve përmes Rrjetit të Partneriteteve Lokale në Shkodër" synon të fuqizojë të rinjtë NEET (Not in Employment, Education or Training), të moshës 15–29 vjeç, duke lehtësuar aksesin e tyre në mundësi punësimi, arsimi, formimi profesional dhe shërbime mbështetëse. Përmes bashkëpunimit me institucionet publike dhe partnerët lokalë, projekti synon të rrisë pjesëmarrjen aktive të të rinjve dhe të krijojë mundësi konkrete për zhvillimin e tyre personal dhe profesional.
Në kuadër të projektit organizohen aktivitete informuese, sesione orientuese, trajnime, takime me të rinjtë, aktivitete komunitare dhe iniciativa rinore që synojnë rritjen e ndërgjegjësimit dhe angazhimit të të rinjve në procesin e aktivizimit.
· Qëllimi i pozicionit
Facilitatori/ja do të mbështesë organizimin dhe zhvillimin e takimeve të Rrjetit të Partneritetit Lokal (Local Partnership Network – LPN), duke lehtësuar bashkëpunimin ndërinstitucional dhe koordinimin ndërmjet aktorëve lokalë të përfshirë në zbatimin e Garancisë Rinore.
Pozicioni synon të sigurojë zhvillimin efektiv të takimeve, të nxisë dialogun dhe shkëmbimin e informacionit ndërmjet institucioneve partnere, si dhe të mbështesë identifikimin e zgjidhjeve të përbashkëta për aktivizimin, referimin dhe integrimin e të rinjve NEET në arsim, formim profesional dhe tregun e punës.
· Detyrat dhe përgjegjësitë
Facilitatori/ja do të:
· Planifikojë dhe lehtësojë takimet periodike të Rrjetit të Partneritetit Lokal (LPN). 
· Facilitojë diskutimet ndërmjet institucioneve pjesëmarrëse, duke garantuar një proces të strukturuar, gjithëpërfshirës dhe produktiv. 
· Nxisë pjesëmarrjen aktive dhe shkëmbimin e informacionit ndërmjet partnerëve lokalë. 
· Mbështesë koordinimin e institucioneve përgjegjëse për identifikimin, referimin dhe ndjekjen e rasteve të të rinjve NEET. 
· Lehtësojë diskutimet mbi sfidat e hasura gjatë zbatimit të Garancisë Rinore në nivel lokal dhe identifikimin e zgjidhjeve praktike. 
· Promovojë bashkëpunimin ndërinstitucional dhe forcimin e mekanizmave lokalë të koordinimit. 
· Bashkëpunojë me ekipin e projektit për ndjekjen e zbatimit të rekomandimeve dhe veprimeve të dakordësuara. 
· Produktet e pritshme

· Facilitimi i takimeve të planifikuara të Rrjetit të Partneritetit Lokal.
· Përgatitja e raporteve periodike.
· Kontribut në forcimin e bashkëpunimit ndërinstitucional në nivel lokal.

· Kualifikimet dhe përvoja
Kandidati/ja duhet të plotësojë kriteret e mëposhtme:
· Diplomë universitare, preferohet në Shkenca Sociale.
· Përvojë në zbatimin e projekteve.
· Njohuri mbi politikat e punësimit, përfshirjes sociale, zhvillimit rinor dhe Garancisë Rinore konsiderohen avantazh.
· Përvojë në bashkëpunimin me institucione publike dhe organizata të shoqërisë civile.
· Raportimi
Facilitatori/ja do të raportojë tek Drejtorja Ekzekutive e YWCA dhe do të bashkëpunojë ngushtë me të gjithë stafin e projektit.

